สวัสดีค่ะ ขออนุญาตสอบถามนะคะ พอดีหนูได้กินยาคุมฉุกเฉินไปตั้งแต่26/04/2022 ค่ะ และมีผลข้างเคียงคือ เวียนหัว เลือดออกกระปริบกระปรอยตั้งแต่วันแรกที่รับประทานยาเลยค่ะ แล้วก็จางหายไป แล้วหลังจากนั้นมา 12 วันก็มีเลือดออกมาเยอะเหมือนประจำเดือนเลยค่ะ มีอาการคล้ายกับตอนที่หนูเป็นประจำเดือนด้วยค่ะ (เช่น ท้องเสีย ปวดท้องมาก คัดหน้าอก) ไม่ทราบว่าเลือดที่ออกเป็นเลือดจากยาคุมฉุกเฉินหรือจากประจำเดือนคะพอดีหนูเกิดความสับสนค่ะ ขอบล่วงหน้านะคะ
สวัสดีค่ะ ยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียนดังนั้นหลังการใช้ยาคุมฉุกเฉินประมาณ 1-2 สัปดาห์อาจจะมีเลือดออกมาได้ โดยบอกไม่ได้แน่ชัดว่าเป็นเลือกจากผลข้างเคียงยาหรือเป็นเลือดประจำเดือน อาจต้องดูรอบเดือนร่วมด้วยว่ามาตามรอบเดือนหรือไม่หากไม่แน่ใจ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนครั้งถัดไปก็ยังไม่มา ควรไปยืนยันผลที่รพ.และหาสาเหตุต่อไป